stanford-oval/wikipedia huggingface dataset:
סופרבול XXXVIII
בידור

בהופעת המחצית של המשחק, הופיעה ג'נט ג'קסון יחד עם ג'סטין טימברלייק. בסיום ההופעה משך טימברלייק חלק מחולצתה של ג'קסון תוך שהוא חושף את השד הימני שלה לעיניי מיליוני הצופים בטלוויזיה. רשתות הטלוויזיה אשר שידרו את המשחק בשידור חי הכחישו כל קשר למקרה - שעורר שערורייה גדולה בארצות הברית - וכינו את התקרית "תקרית מלתחה". לאחר המקרה, התנצלו ג'קסון וטימברלייק ואילו רשת CBS נקנסה ב-550 אלף דולר.
לורנס קולברג

| --- | --- |
אין תמונה חופשית
 לידה:  25 באוקטובר 1927 ברונקסוויל, ארצות הברית 
 התאבד:  17 בינואר 1987 (בגיל 59) וינתורפ, ארצות הברית 
 מדינה:  ארצות הברית 
 השכלה:  אוניברסיטת שיקגו  אקדמיית פיליפס 
 מעסיק:  אוניברסיטת הרווארד, אוניברסיטת שיקגו 
 
לורנס קולְברג (באנגלית: Lawrence Kohlberg;‏ 25 באוקטובר 1927 – 17 בינואר 1987) היה פסיכולוג אמריקאי, ממוצא יהודי, מרצה באוניברסיטת שיקגו ואוניברסיטת ניו יורק, שנודע בעיקר בשל תאוריית שלבי ההתפתחות המוסרית שהגה.
קורות חיים

קולברג נולד בעיירה ברונקסוויל במדינת ניו יורק, לאבא יהודי - גרמני, ולאמא נוצרית - גרמנית. לאחר מלחמת העולם השנייה, סייע להעפלה לארץ ישראל, כאשר שימש כעוזר מהנדס באוניית משא שהבריחה מעפילים לחופי הארץ. הוא חזר בהמשך לביקור בישראל ב-1969, במסגרת מחקרו אודות המוסריות של צעירים ביישובים שיתופיים.
קולברג היה סטודנט מצטיין באוניברסיטת שיקגו, וסיים תואר ראשון בתוך שנה אחת, ב-1948. ב-1958 קיבל את תואר הדוקטור. תחילה לימד פסיכולוגיה כעוזר הוראה בשנים 1956–1961 באוניברסיטת ייל. ב-1960 נישא ללוסי סטיגברג; לזוג היו שני בנים.
ב-1962 עברה המשפחה לאוניברסיטת שיקגו, שם הרצה קולברג בפסיכולוגיה התפתחותית. ב-1967 עבר לאוניברסיטת הרווארד, שם הרצה עד 1977 בתחום החינוך והפסיכולוגיה החברתית.
קולברג החל להתעניין בהתפתחות מוסרית במהלך לימודיו לתואר דוקטור. הוא התרשם מתאוריית ההתפתחות המוסרית של ז'אן פיאז'ה, ובעבודת הדוקטורט שלו הרחיב את שלושת שלבי ההתפתחות של פיאז'ה לשישה, לאחר מחקר בו ראיין 72 ילדים אודות דילמה מוסרית שהציג בפניהם וניתח את סוגי החשיבה המוסרית שאפיינו אותם בכל גיל. תאוריה זו הביאה לו פרסום רב, אך גם ביקורת רבה בקרב החוקרים.
ב-1971 עבד קולברג בבליז, שם חלה במחלה שליוותה אותו ב-16 השנים הבאות עם תסמינים של כאב כרוני, שהשפיעו עליו פיזית ונפשית ותרמו לדיכאון שחווה לאורך שנותיו האחרונות. הוא המשיך לחקור ולפתח את התאוריות שלו ולפרסם ספרים ומאמרים. ב-1974 יזם הקמת מספר בתי ספר פנימיים בתוך מוסדות שונים בארצות הברית (בהם בית כלא לנשים בקונטיקט ובמסגרת תוכנית למניעת נשירה מבתי ספר ברובע הברונקס בניו יורק, וכן בבית ספר תיכון אחד בצרפת), בהם יכלו החניכים לדון בדילמות מוסריות שונות. עם זאת, התוכניות לא החזיקו מעמד לאחר מותו.
ב-17 בינואר 1987, חנה קולברג בקצה רחוב ללא מוצא בווינתרופ, מסצ'וסטס, מול נמל התעופה לוגן בבוסטון. הוא השאיר את ארנקו עם תעודה מזהה במושב הקדמי של מכוניתו הלא נעולה וככל הנראה נכנס לנמל בוסטון הקפוא. מכוניתו וארנקו נמצאו תוך מספר שבועות, וגופתו נמצאה זמן מה לאחר מכן, עם הפשרת החורף המאוחרת, בביצת גאות ושפל על פני הנמל בסמוך לקצה מסלול הנחיתה בשדה התעופה לוגן.
לאחר שגופתו של קולברג אוששה ומותו אושר, סטודנטים ועמיתים לשעבר פרסמו גיליונות מיוחדים של כתבי עת אקדמיים כדי להנציח את תרומתו לפסיכולוגיה התפתחותית.
תאוריית ההתפתחות המוסרית של קולברג

קולברג חילק את ההתפתחות המוסרית לשלבים רבים יותר מאלו של פיאז'ה. הוא העריך את הרמה המוסרית של נבדקיו באמצעות ראיון בו הוצגה לילדים דילמה מוסרית עם שאלות פתוחות, שמהתשובות עליהן (ובעיקר מהנימוקים לתשובות) ניתן ללמוד על ציות לחוקים והבנת ערכים גבוהים, כמו כבוד לחיי אדם.
קולברג חילק את ההתפתחות המוסרית לשישה שלבים, בשלוש רמות מוסריות כלליות. השלבים לפי קולברג הם קבועים ואוניברסליים, זהו רצף שלבים שכל אדם עובר בסדר קבוע, כך שכל שלב נבנה על הקודם וכרוך בהבנה עמוקה יותר של מושג הצדק. מחקרים מצאו שמעבר משלב לשלב קשור בגיל, בהתפתחות קוגניטיבית, בהשכלה וביכולת לראות את הפרספקטיבה של האחר. התפתחות מוסרית גם קשורה לאינטראקציה בין בני הגיל ולהשתתפות בארגונים חברתיים, וכן יש השפעה של סגנון ההורות.
השלבים בתאוריה של קולברג:
א. הרמה הפרה-קונבנציונלית: שיקול הדעת המוסרי נקבע על ידי קבלת חוקים של סמכות חיצונית, והמעשים נשפטים לפי תוצאותיהם. התנהגויות ייחשבו לטובות או רעות אם יובילו לפרס או לעונש. רמה מוסרית זו מתחילה בגיל הגן ועשויה להימשך עד גיל תשע.
ב. הרמה הקונבנציונלית: יש חשיבות לדעות של אחרים ולציות לחוקים חברתיים, אך לא בגלל אינטרס אישי, אלא מתוך אמונה ששמירה על המערכת החברתית חשובה להמשך יחסים אנושיים חיוביים וסדר חברתי. לטענת קולברג, רוב המתבגרים והמבוגרים נמצאים ברמה מוסרית זו.
ג. הרמה הפוסט-קונבנציונלית: אנשים ברמה הזו אינם מצייתים לחוקים בצורה עיוורת אלא גמישה, והם מגדירים מוסריות במושגי עקרונות וערכים מופשטים. לטענת קולברג, חלק מהמבוגרים עשויים להימצא בשלב 5 בתוך רמה זו, אך מעטים מגיעים לשלב 6.
הביקורות על הגישה של קולברג הן רבות. חוקרים טענו כי לא קיימת בה התייחסות להתפתחות המוסרית של ילדים בגיל מוקדם יותר מגיל הגן; היא אתנוצנטרית ולא נותנת הסברים לגבי התפתחות מוסרית בקרב אוכלוסיות שאינן מערביות (למשל, תרבויות מסורתיות רבות הן שיתופיות יותר מהתרבות המערבית, ורווחת הקבוצה נתפסת בהן כערך עליון, אך לפי שיטת קולברג, שיקול דעת כזה נוטה להיות מדורג בשלב השלישי או הרביעי בלבד); התאוריה מתארת רק שיקול דעת מוסרי אך הקשר בינה לבין התנהגות מוסרית בפועל הוא רופף, זהו תנאי הכרחי אך לא מספיק לביצוע ההתנהגות משום שישנם שיקולים נוספים המשפיעים עליה; התאוריה לא מתייחסת לסוגי תכנים ספציפיים של מצבים הדורשים התנהגות מוסרית, אלא רק לדרך חשיבה מוסרית כללית, בעוד זו עשויה להשתנות בהתאם לאופיו הספציפי של המצב - אדם עשוי לחשוב ולהתנהג באופן מוסרי שונה בהקשרים שונים. הביקורת המשמעותית ביותר שספג קולברג על התאוריה שלו הייתה של קרול גיליגן, שטענה בספרה "בקול שונה", כי קיימת בה הטיית מגדר כלפי נשים; גיליגן יצרה תאוריה אלטרנטיבית, שמתייחסת גם למושגים כגון הדאגה לאחר, שלטענתה מנחים נשים יותר מגברים בשיקוליהן המוסריים.
ראו גם

מקורות ההשפעה של המדריך - מבוסס על התאוריה של קולברג
לקריאה נוספת

סרוף, א., קופר, ת., ודהארט, ג., (1998), התפתחות הילד: טבעה ומהלכה, הוצאת האוניברסיטה הפתוחה, תל אביב.
הערות שוליים

↑  World of Sociology on Lawrence Kohlberg
↑  Missing Prof's Body Found In Harbor | News | The Harvard Crimson, www.thecrimson.com
| --- | --- |
בקרת זהויות :  NLI: 987007455946305171  PLWABN: 9810577292405606  BIBSYS: 90658169  BnF: cb12016014s (data)  CANTIC: a10109419  CiNii: DA00763873  GND: 118564609  ISNI: 0000 0001 1454 8024  LCCN: n80002310  LNB: 000218335  NDL: 00446026  NKC: mzk2005300712  NLA: 35278408  NLK: KAC201753721  NSK: 000037519  NTA: 068707738  RERO: 02-A003465054  SELIBR: 194040  SNAC: w6kw6rdt  SUDOC: 028295420  Trove: 894579  VcBA: 495/80142  VIAF: 108524456   WorldCat (עם VIAF): 108524456
ג'וואן ג'ונסון

| --- | --- |

ג'ונסון בשנת 2012
 לידה:  8 בפברואר 1989 (בן 35) אינדיאנפוליס שבאינדיאנה, ארצות הברית
 עמדה:  פאוור פורוורד, סנטר
 גובה:  2.08 מטר
 מספר:  25 
 מכללה:  מכללת פרדו
 דראפט:  בחירה מספר 27, 2011 ברוקלין נטס
 קבוצות כשחקן
 2011–2012   2012   2012   2013   2013–2014   2014   2014–2015   2015   2015–2017   2017–2018   2018–2019   2019–2020   2020–:  בוסטון סלטיקס   פורט ויין מאד אנטס   קאנטון צ'ארג'   איידהו סטמפיד   פיסטויה   גואנגדונג סאות'רן טייגרס   בשיקטש   קרסני אוקטיבר   קאנטו   דרושפאקה   לוקומוטיב קובאן   בהצ'שהיר   באיירן מינכן
 הישגים כשחקן
 שחקן ההגנה של העונה ביורוקאפ (2018)   חמישיית היורוקאפ השנייה (2018)
 
ג'וואן ג'ונסון (באנגלית: JaJuan Johnson, נולד ב-8 בפברואר 1989) הוא כדורסלן אמריקאי, המשחק בעמדות הפאוור פורוורד והסנטר בקבוצת באיירן מינכן.
קריירת מועדונים > ראשית הקריירה

ג'ונסון החל את דרכו בעונת 2007–2008 באוניברסיטת פרדו, שם שיחק תחת הדרכתו של המאמן מאט צייר. בעונתו הראשונה (בגיל 17) העמיד ממוצעים של 5.4 נקודות ו-3.1 ריבאונדים למשחק וסייע לקבוצתו להעפיל לטורניר NCAA, כאשר את המשחק בסיבוב הראשון נגד ביילור סיים עם 10 נקודות, 8 ריבאונדים ו-2 חסימות ב-20 דקות. במהלך העונות שלאחר מכן, המשיך ג'ונסון את יכולתו הטובה בקבוצה, שיפר את ממוצעיו באופן ניכר והוביל את מכללתו להישגים מרשימים, כשעל הדרך אסף לא מעט תוארי הצטיינות אישיים ונכנס לספר השיאים של המכללה.
קריירת מועדונים > בוסטון סלטיקס

לאחר מספר שנים בהם שקל לעשות זאת, העמיד ג'ונסון את עצמו לבחירה בדראפט 2011 ונבחר במקום ה-23 בסיבוב הראשון על ידי ברוקלין נטס, אלא שבמסגרת טרייד - הועבר לידי בוסטון סלטיקס יחד עם מארס ברוקס. במהלך עונת 2011–2012 קיבל ג'ונסון זמן משחק מוגבל, ואף שהצטיין במספר משחקים מיעט לקבל דקות, בעקבות חוסר העקביות אותו גילה.
קריירת מועדונים > ליגת הפיתוח של ה־NBA, הליגה האיטלקית והליגה הסינית

לאחר שלא מצא את מקומו ב־NBA, החל ג'ונסון לשחק בליגת הפיתוח וסיפק ממוצעים נאים. לקראת עונת 2013–2014 עבר לפיסטויה האיטלקית, לאחריה עבר לגואנגדונג מהליגה הסינית.
קריירת מועדונים > בשיקטש

לקראת עונת 2014–2015, חתם ג'ונסון בבשיקטש מליגת העל הטורקית בכדורסל, ששיחקה באותה עונה גם במפעל היורוליג. את משחק הבכורה שלו ערך ג'ונסון ב-11 באוקטובר ובו הרשים עם 28 נקודות, 7 ריבאונדים וחסימה אחת. את עונת היורוליג סיים ג'ונסון עם ממוצעים נאים של 14.1 נקודות ו-5.8 ריבאונדים.
קריירת מועדונים > קרסני אוטיבר וקאנטו

ב-31 ביוני 2015 חתם ג'ונסון בקרסני אוטיבר מליגת העל הרוסית. ב-26 בנובמבר חתם בקאנטו האיטלקית ובה שיחק עד לשנת 2017.
קריירת מועדונים > דרושפאקה

ב-14 ביולי 2017 חתם ג'ונסון בקבוצת דרושפאקה מליגת העל הטורקית והיורוקאפ לשתי עונות. תחת המאמן הישראלי דייוויד בלאט, זכה ג'ונסון בעונת 2017–2018 - עונתו הראשונה במועדון עם קבוצתו באליפות היורוקאפ ונבחר לחמישייה השנייה של העונה במפעל. את העונה ביורוקאפ סיים עם ממוצעים של 13.9 נקודות, 6.3 ריבאונדים ו-0.3 חסימות למשחק.
הערות שוליים

↑  Nets get G Brooks from Celtics in draft-day trade - WSJ.com, ‏2011-06-27
↑  "Krasny Oktyabr signs JaJuan Johnson". Sportando (באנגלית). נבדק ב-2018-04-15.(הקישור אינו פעיל)
↑  קבלן תארים: בלאט ודרושפאקה אלופי היורוקאפ, באתר ONE‏, 13 באפריל 2018
↑  "2017-18 All-7DAYS EuroCup Second Team". Welcome to 7DAYS EuroCup (באנגלית). נבדק ב-2018-04-15.
ג'פרי דין מורגן

| --- | --- |

מורגן בקומיק קון, סן דייגו, 2019
 לידה:  22 באפריל 1966 (בן 58) סיאטל, וושינגטון, ארצות הברית ארצות הברית
 מדינה:  ארצות הברית 
 תקופת הפעילות:  מ-1991
 מקום לימודים:  תיכון לייק וושינגטון 
 בן או בת זוג:  הילרי ברטון (5 באוקטובר 2019–?)   מרי-לואיז פרקר (2006–2008) 
 מספר צאצאים:  2 
 פרסים והוקרה:  פרס הקולנוע של MTV לנבל הטוב ביותר (2017) 
 פרופיל ב-IMDb
 
ג'פרי דין מורגן (באנגלית: Jeffrey Dean Morgan; נולד ב-22 באפריל 1966) הוא שחקן אמריקאי. מוכר בזכות הופעותיו בסרטים "השומרים", "המפסידנים" ובסדרות "על טבעי", "המתים המהלכים" ו"האנטומיה של גריי".
ביוגרפיה

מורגן נולד לסנדי תומאס וריצ'רד דין מורגן בסיאטל, וושינגטון. שיחק כדורסל בתיכון ובאוניברסיטה ואף שקל קריירה מקצוענית, עד לפציעת ברך שאילצה אותו לפרוש.
קריירה

התגלה לראשונה כשחקן אורח בסדרת הדרמה המשפטית "ג'אג". הופעת הבכורה הייתה ב-"Uncaged", סרט קצר משנת 1991. המשיך ככשחקן ראשי בסדרת הדרמה "האזור הבוער" ובקומדיית האימה "מת וארוחת בוקר".
התפרסם לראשונה בשנת 2005 בסדרת המתח "על טבעי" בתור ג'ון וינצ'סטר, אביהם של גיבורי הסדרה סאם ודין וינצ'סטר.
ב-2006 הצטרף אל העונה השנייה של סדרת הדרמה הרפואית "האנטומיה של גריי" לתפקיד דני דוקט, ארוסה הגוסס של המתמחה לרפואה איזי סטיבנס (קתרין הייגל) שנפטר משבץ, במהלך הסדרה הוא חוזר כהזיות בחייה של סטיבנס.
חיזק את מעמדו כשחקן קולנוע כאשר השתתף בדרמה הקומית "נ.ב. אני אוהב אותך", בתור הזמר האירי ויליאם גלאגר ושיחק בתפקיד הראשי הראשון שלו לצדם של אומה תורמן וקולין פירת' בסרט הקומדיה "בעל מזדמן".
ב-2009 התפרסם בסרט גיבורי העל "השומרים" בתפקיד "הקומיקאי" אדוארד בלאק ובדרמה הקומית-מוזיקלית של אנג לי "לקחת את וודסטוק".
ב-2010 שיחק בקומדיית האקשן "המפסידנים" בתור פרנקלין קליי, מפקד יחידת העילית המיוחדת של צבא ארצות הברית ובמותחן "שנגחאי".
החל משנת 2016, הוא התפרסם בזכות תפקידו בתור ניגן, הנבל הראשי בעונות השישית, השביעית והשמינית של סדרת הטלוויזיה "המתים המהלכים". באותה שנה שיחק בסרט המתח המקסיקני-צרפתי "נטושים", לצד גאל גרסיה ברנאל.
בספטמבר 2024, פורסם כי מורגן ינחה את סדרת התחרות החדשה של NBC,‏ "Destination X". מורגן ישמש גם כמפיק בכיר בסדרה, וזוהי הפעם הראשונה שבה הוא מנחה סדרה ללא תסריט.
חיים אישיים

החל לנהל בשנת 2006 מערכת יחסים מתוקשרת עם השחקנית מרי-לואיז פרקר איתה שיחק בסדרה "העשב של השכן", הזוג הודיע על אירוסים בתחילת 2008, אך נפרד חודשים ספורים לאחר מכן.
למורגן בן ממערכת יחסיו עם השחקנית שרי רוז.
בשנת 2009 החל לצאת עם השחקנית הילרי ברטון. בשנת 2010 נולד לזוג בן, בשנת 2018 נולדה לזוג בת, באוקטובר 2019 הזוג נישא.
פילמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. רשימות הפילמוגרפיה והתפקידים חסרות ולא מעודכנות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | שש: הסימן מתפרץ | טום ניומן |  |
| 2004 | מת וארוחת בוקר | השריף |  |
| 2005 | לרדוף רוחות | הבלש קול דייוויס |  |
| 2006 | Jam | דייל |  |
| 2007 | נ.ב. אני אוהב אותך | ויליאם |  |
| 2007 | מלחמת הרייטינג |  |  |
| 2007 | Kabluey | בראד |  |
| 2008 | ימי הזעם | בראיין גורדון |  |
| 2009 | השומרים | אדוארד בלייק / הקומיקאי |  |
| 2009 | לקחת את וודסטוק | דן |  |
| 2010 | שנגחאי | קונר |  |
| 2010 | המפסידנים | פרנקלין קליי |  |
| 2011 | הדיירת | מקס |  |
| 2011 | שדות ההרג של טקסס | בראיין היי |  |
| 2011 | על אהבה ואי הבנה | ג'וד |  |
| 2012 | שחר אדום |  |  |
| 2012 | הדיבוק | קלייד |  |
| 2014 | הגאולה | סרג'נט מייג'ור אנדרו טאנר |  |
| 2014 | באים ביחד | פרנק |  |
| 2015 | אוטובוס 657 | לוק וון |  |
| 2015 | נחמה | הסוכן ג'ו מריווד'ר |  |
| 2016 | באטמן נגד סופרמן: שחר הצדק | תומאס ווין |  |
| 2020 | רוצח הגלויות | ג'ייקוב קאנון |  |
| 2021 | לא קדושה (אנ') | גרי פן |  |
| 2022 | תלויה באוויר | ג'יימס מדיסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1995 | אקסטרים |  |  |
| 2000 | ווקר |  |  |
| 2001 | אנג'ל |  |  |
| 1995–2002 | ג'אג |  |  |
| 1995–1997 | האזור הבוער |  |  |
| 2005 | העשב של השכן |  |  |
| 2005–2007 | על טבעי |  |  |
| 2006–2009 | האנטומיה של גריי | דני דוקאט |  |
| 2012 | מג'יק סיטי |  |  |
| 2014–2015 | אקסטנט |  |  |
| 2015 | The Secret Life of Marilyn Monroe | ג'ו דימאג'יו | סרט טלוויזיה של Lifetime |
| 2016 | האישה הטובה |  |  |
| 2016–2022 | המתים המהלכים | ניגן |  |
| 2022 | פנתרות | לה-סאלה | תפקיד ראשי; 8 פרקים |
| 2023–הווה | המתים המהלכים: עיר המתים | ניגן | תפקיד ראשי; 6 פרקים |
| יפורסם בהמשך | Destination X | מנחה |  |
הערות שוליים

1 2  Joe Otterson, Jeffrey Dean Morgan to Host NBC Travel Competition Series ‘Destination X’, Variety, ‏20 September 2024
| --- | --- |
בקרת זהויות :  NLI: 987007426371605171  PLWABN: 9812034710605606  BIBSYS: 13054844  BNE: XX5200657  BnF: cb142086866 (data)  GND: 141160691  ISNI: 0000 0001 1480 7479  LCCN: no2009122998  NKC: xx0200769  NLA: 45386169  NLK: KAC2020O3177  NTA: 354940872  SUDOC: 169718867  Trove: 1471187  VIAF: 120128617   WorldCat (עם VIAF): 120128617
פרגה NDO

| --- | --- |

Praga NDO
 מאפיינים כלליים
 יצרן:  Praga (אנ')
 שנות ייצור:  1930 – 1948
 הרכבה:  צ'כיה צ'כיה
 מודל קודם:  Praga ND
 אורך:  10.45-9.86 מטר
 רוחב:  2.3–2.5 מטר
 גובה:  2.81–2.95 מטר
 משקל:  8.0 טון (ריק), משקל מקסימלי 13.6 טון (דגם "בסיס גלגלים" קצר)  8.07 טון (ריק), משקל מקסימלי 12.435 טון (דגם "בסיס גלגלים" ארוך)
 מפרט טכני
 מנוע:  6 צילינדרים, 8,850 סמ"ק (מנוע דיזל)
 הילוכים:  תמסורת ידנית - 4 מהירויות
 מהירות מרבית:  55 קמ"ש
פרגה NDO (בצ'כית: Praga NDO) הוא אוטובוס מתוצרת יצרנית המטוסים והרכב הצ'כית Praga (company) אשר יוצר בצ'כיה בין השנים 1930 – 1948.
"פרגה NDO"

אוטובוס מכונף (bonneted bus) עם מנוע קדמי - המכסה מעל המנוע מאפשר גישה לתא המנוע.
מנוע דיזל.
תמסורת ידנית - 5 מהירויות.
דגם "פרגה NDO" צולם בסרט הצ'כי "Rodinné trampoty oficiála Trísky" שיצא לאקרנים בשנת 1949.
"פרגה NDO" > דגמים

"פרגה NDO" עם שלדה קצרה - 42 נוסעים, 1 דלת כניסה רחבה.
"פרגה NDO" עם שלדה ארוכה - 65 נוסעים, 2 דלתות כניסה רחבות.
תמונות

"פרגה NDO"
"פרגה NDO"
"פרגה NDO"
ראו גם

פרגה RV
פרגה סופר פיקולו
פרגה גרנד
הערות שוליים

↑  "פרגה NDO", דגם בסיס גלגלים קצר - מפרט imhd.sk/ba/popis-typu-vozidla/43/Praga-NDO
↑  דגם "פרגה NDO" בסרט "Rodinné trampoty oficiála Trísky" imcdb.org/vehicle_911153-Praga-NDO-1948
↑  "פרגה NDO" דגם בסיס גלגלים קצר, מודל 1947–1948 - תמונה autowp.ru/sodomka/praga_ndo/pictures
↑  "פרגה NDO", דגם בסיס גלגלים ארוך, מודל 1947–1948 / תמונה wheelsage.org/sodomka/praga_ndo
ג'ק מייפל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 בספטמבר 1952 ריצ'מונד היל, ארצות הברית 
 פטירה:  4 באוגוסט 2001 (בגיל 48) 
 מדינה:  ארצות הברית 
 השכלה:  התיכון הטכנולוגי של ברוקלין 
 מעסיק:  משטרת העיר ניו יורק 
 
ג'ק מייפל (באנגלית: Jack Maple;‏ 23 בספטמבר 1952 – 4 באוגוסט 2001), כיהן כסגן נציב משטרת העיר ניו יורק בתקופת כהונתו של ראש העירייה רודולף ג'וליאני. הוא פיתח את ה-COMPSTAT, כלי ארגוני ופילוסופיית שיטור, והיה בין מובילי הירידה הגדולה ביותר בפשיעה בהיסטוריה של העיר ניו יורק. דמותו נתנה השראה לסדרת הטלוויזיה "המחוז" ("The District") של רשת CBS.
ביוגרפיה

מייפל נולד בשכונת "ריצ'מונד היל" בניו יורק, למד בלימודי ערב הנדסה אווירונאוטית בתיכון טכני בברוקלין ובבקרים עבד למחייתו. הוא החל לעבוד במשטרת התעבורה כבלש בתחנות הרכבת התחתית של ניו יורק והתקדם לדרגת מפקח. מייפל החל למפות את מקרי השוד ברכבות התחתיות על גבי מפות נייר כדי לזהות דפוסים מאפיינים במקרי השוד והציב את שוטריו בהתאם ל"נקודות החמות" שגילה והביא לירידה של 27% במעשי השוד. ויליאם בראטון, שהיה מפקד משטרת התעבורה זיהה את שיטתו של מייפל ואת תוצאותיה וכאשר מונה בראטון על ידי ג'וליאני בשנת 1994 לנציב משטרת ניו יורק, מינה את מייפל לסגנו. יחד הם הובילו את פיתוח שיטת ה-COMPSTAT הממוחשבת למיפוי פשיעה, שהתבססה על מחשוב מפות הנייר. מעבר להיותה סטטיסטיקה פלילית ממוחשבת, הייתה ה-COMPSTAT גם פילוסופיית ניהול משטרה שכללה מעקב שוטף אחרי הפעילות הפלילית והטילה אחריות על מפקדי התחנות לנעשה בשטח שיפוטם, כשמייפל היה זה שערך ישיבות COMPSTAT שבועיות, בהן דרש דין וחשבון ממפקדי התחנות על כל ביצועי תחנותיהם.
לאחר שג'וליאני, פיטר את בראטון ומייפל, אשר צברו הערכה ואהדה ציבורית רבה, פתח מייפל, עם שותף, עסק לייעוץ משטרתי ושירותיו נשכרו על ידי משטרת ניו אורלינס שהובילה אותה עת הן בנתוני הפשיעה והן בשחיתות ובאלימות משטרתית. הטמעת שיטותיו של מייפל הביאו לירידה מתמשכת של עשרות אחוזים בפשיעה גם בניו אורלינס והפיכתה לעיר שנחשבה לעיר בטוחה. ערים נוספות ששכרו את שירותי הייעוץ של החברה היו ניוארק, ניו ג'רזי, בולטימור ואיסטנבול בטורקיה. הוא פרסם ספר בשם "הלוחם בפשיעה".
מייפל התפרסם גם בחוש הומור שלו ובשל נטייתו להתלבש בהידור רב ובהופעתו הפומפוזית.
מייפל חלה בסרטן המעי הגס, אך נטה להתייחס בביטול למחלתו, שהלכה והחמירה, עד שהביאה למותו בגיל 49.
על דמותו וסיפוריו של מייפל התבססה סדרת הטלוויזיה "המחוז" (The District) של רשת CBS, ששודרה גם בישראל.
לקריאה נוספת

Jack Maple & Chris Mitchell, The Crime Fighter - Putting the Bad Guys Out of Business, Broadway Books, New York, 1999, 2000, 2010
יאיר לפיד, מעריב, מוסף "סופשבוע" עמודים 30–31, האיש ששינה יותר מדי, 28 במרץ 1997
יאיר צפורי, שטר משטר משטרה, יהוד: אופיר ביכורים, 2014
הערות שוליים

↑   חגי עמית, מחשבים במקום מפיות: כך הדביר רודי ג'וליאני את הפשע בניו יורק, באתר TheMarker‏, 18 במרץ 2016
↑  שמואל רוזנר, ג'וליאני נלחם בפשע: המיתוס והעובדות, באתר nrg‏, 23 באוגוסט 2009
↑  יאיר לפיד, מעריב, מוסף "סופשבוע" עמודים 30–31, האיש ששינה יותר מדי, 28 במרץ 1997
↑  Jack Maple, Chris Mitchell, The Crime Fighter: Putting the Bad Guys Out of Business, New York: Doubleday, 1999
| --- | --- |
בקרת זהויות :  PLWABN: 9810546203205606  ISNI: 0000 0000 3424 7301  LCCN: n99030360  NTA: 313983615  VIAF: 68259165   WorldCat (עם VIAF): 68259165
הליגה השלישית בארגנטינה (מטרופוליטנה)

| --- | --- |
 ענף:  כדורגל
 תאריך ייסוד:  1915
 ארגון מפעיל:  התאחדות הכדורגל הארגנטינאית
 מספר מתמודדים:  22
 מדינות משתתפות:  ארגנטינה ארגנטינה
 יבשת:  CONMEBOL
 שמות קודמים:  אליפות הליגה השנייה
 זוכה:  נואבה צ'יקגו
 הכי הרבה זכיות:  פרו קאריל אואסטה (6)
 מפעל גבוה יותר:  ליגת המשנה הארגנטינאית
 מפעל מקביל:  Torneo Federal A
 מפעל נמוך יותר:  PRIMERA C
 אתר ההתאחדות הרשמי
 
פרימרה B מטרופוליטנה (בספרדית: Primera B Metropolitana) היא הליגה השלישית בחשיבותה בכדורגל הארגנטינאי ומאורגנת על ידי התאחדות הכדורגל הארגנטינאית (ביחד עם ה-Federal A).
בליגה משחקות קבוצות ממחוז בואנוס איירס ומפרובינציית בואנוס איירס (פרובינציה). קבוצות משאר המדינה באותה הקטגוריה משחקות בטורניר Federal A, שנקרא עד לסוף עונת 2013/14 Torneo Argentino A.
תחרות > מבנה הליגה

בליגה משתתפות 22 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה, ובסך הכל 42 מחזורים. הקבוצה המסיימת במקום הראשון בסיום העונה מעפילה לליגת המשנה הארגנטינאית הקבוצות המסיימות במקומות 2-9 מתחרות ביניהן במתכונת גביע החל משלב רבע הגמר בשיטת הצלבה שהמנצחת במשחק הגמר מעפילה אף היא לליגה השנייה.
שתי האחרונות בטבלת הירידה (סך הכל נקודות בארבעת הטורנירים האחרונים) יורדות אל הליגה הרביעית.
עריסות המים של שיקגו

עריסות קרטר הריסון (משמאל) וויליאם דיוור
מראה חלקה העליון הפנימי של עריסת קרטר הריסון
עריסות המים של שיקגו הן מתקני איסוף מים הניצבים בימת מישיגן, מול חופה של העיר שיקגו, ומהווים חלק ממערכת אספקת המים שלה.
רקע

שיקגו, שנתאגדה בשנת 1833 כעיר בת 350 נפש, הייתה לאחת הערים בעלות גידול האוכלוסייה המהיר ביותר בארצות הברית: בשנת 1860 כבר גרו בה 100,000 נפש.
עד שנת 1867 נשאבו המים שסופקו לעיר מנהר שיקגו וכן מימת מישיגן, בצינורות שהגיעו למרחק של עד 180 מטר מחופה של העיר. גידול האוכלוסייה המהיר בעיר הביא לעלייה בדרישה לאספקת מים. במקביל הוזרמו לנהר שפכים רבים יותר ויותר. הנהר נשפך לימה ועל ידי כך זיהם את מי החופים שלה הסמוכים לעיר. בשל כך נוצרה בעיה שהלכה והחריפה לספק לעיר כמות מספיקה של מים נקיים, ורבים מתושבי העיר לקו עקב שתיית המים במחלות זיהומיות.
העריסות

המהנדס אליס צ'סבורו (Ellis S. Chesbrough) הופקד על גיבוש פתרון לאספקת המים של העיר וטיפול בשפכים שלה. פתרונו לבעיה הראשונה היה עריסת המים (Water Crib) ובצדה מנהרת מים.
לפי תכנונו של צ'סבורו נבנה על היבשה מגדל עץ בעל חתך מחומש ודפנות כפולות שחלל רחב מצוי ביניהן. המגדל נגרר למרחק של שני מיילים מחוף העיר, שם היו המים נקיים (ומכאן שמה של העריסה הראשונה, עריסת שני המיילים), ושם שוקע אל קרקעית האגם על ידי מילוי החלל שבין שתי דפנותיו באבנים. לאחר מכן הוכנסה לתוך המגדל תיבת ברזל יצוק שקצותיה פתוחים. קצה התיבה שוקע לתוך קרקעית החימר של האגם. גג נבנה מעל חלקה העליון. המים נשאבו מתוך התיבה ולאחר מכן החלו עובדים לחפור פיר אנכי בתחתיתה. לאחר שהגיעו לעומק מספיק בקרקעית האגם החלו לחפור מנהרה אופקית, שדפנותיה צופו בלבנים. המנהרה התמשכה לאורך 3,220 מטרים אל מתחת לקרקע העיר ושם חוברה למתקני שאיבת מים. בניית העריסה והמנהרה הראשונות התקיימה בכל שעות היממה וששה ימים בשבוע, נמשכה כשלוש שנים והסתיימה במרץ 1867. אז מולאה העריסה במים, אשר זרמו ממנה במנהרה אל העיר. העריסה והמנהרה תוארו כפלא הנדסי והביאו תהילה לצ'סבורו.
עם המשך גידול האוכלוסייה בשיקגו ועליית הביקוש למים בה נבנו בימה עריסות ומנהרות נוספות. שש מהן פעילות כיום ומספקות את מימיהן לשני מפעלי טיהור מים מודרניים שנבנו בחופה של העיר.
העריסות צוידו במנורות מגדלור ובפעמוני ערפל על מנת למנוע התנגשות כלי שיט בהן בתנאי ראות לקויים. ניבנו בהן מתקנים למגורי משגיחים, שפיקחו על דלתות כניסת המים של העריסות והשגיחו שלא יצטבר בתוכן קרח בעונת החורף. בשנת 1990 עזבו המשגיחים האחרונים את העריסות. בהמשך הותקנו בהן מנגנוני אבטחה לשם מניעת השתלטות טרוריסטים עליהן, לרבות מצלמות וידאו וחיישני תנועה.
ביל סימונס

| --- | --- |

 לידה:  25 בספטמבר 1969 (בן 55) מרלבורו, ארצות הברית 
 שם לידה:  William John Simmons III 
 מדינה:  ארצות הברית ארצות הברית
 השכלה:  אוניברסיטת בוסטון  Brunswick School  מכללת הצלב הקדוש  הקולג' לתקשורת של אוניברסיטת בוסטון  Greenwich Country Day School 
 קישורים חיצוניים
 פייסבוק:  billsimmons
 טוויטר:  billsimmons, BillSimmons
 
ביל סימונס (באנגלית: Bill Simmons; נולד ב-25 בספטמבר 1969) הוא עיתונאי, פרשן ספורט, מפיק טלוויזיה ויוצר פודקאסט אמריקאי. סימונס הוא אחד מאנשי התקשורת בעלי ההשפעה הגדולה ביותר בספורט האמריקאי.
ביוגרפיה > תחילת דרכו

סימונס נולד בעיר מרלבורו שבמסצ'וסטס וגדל בברוקליין. בגיל 13 התגרשו הוריו והוא עבר עם אמו לקונטיקט. ב-1992 סיים תואר ראשון במדע המדינה בקולג' הולי קרוס שבמסצ'וסטס. במהלך לימודיו היה בעל טור בנושאי ספורט בשם הוא היה בעל טור בעיתון הסטודנטים בשם "The Ramblings" ושימש כעורך העיתון. ב-1993 סיים תואר שני בתקשורת בבית הספר לעיתונות של אוניברסיטת בוסטון. בתום לימודיו עבד ככתב לענייני ספורט תיכונים בבוסטון הרלד, ככתב עבור השבועון בוסטון פיניקס עד 1996. הוא החליט לעזוב ולשם פרילנס, אך לא זכה להצלחה ונאלץ לעבוד כברמן בבוסטון בה התגורר. ב-1997 החל לכתוב עבור המהדורה הדיגיטלית של AOL טור שבועי תמורת 50 דולר, בשם Boston Sport Guy, את שם הטור בחר בהשראה מטור בשם Movie Guy של מבקר קולנוע באתר. לאחר שנה וחצי עלתה המהדורה גם לאתר האינטרנט. בטור הוא החל לאמץ סגנון ייחודי שימשיך וילווה אותו לאורך כתיבתו, סגנון זה כלל עירוב של תרבות פופולרית וספורט, טור של משפטים בודדים, טור של הימורים על משחקי פוטבול בליגת ה-NFL, טור בנושא פנטזי ספורט וטור שמוקדש לשאלות ותשובות על בסיס מיילים של קוראים (Mail Bag). הטור זכה להצלחה גדולה ולכ-10,000 קוראים קבועים.